पाएं अपने शहर की ताज़ा ख़बरें और फ्री ई-पेपरडाउनलोड करें
शहर में कोरोना संक्रमण के मामले लगातार बढ़ रहे है। संक्रमण की चेन तोड़ने के लिए प्रशासन की ओर से शहर में कई तरह की पाबंंदियां लगाई है। प्रशासन की ओर से अगले 7 दिन तक केवल जरूरी सामान की दुकानों को ही शाम तक खोलने के आदेश दिए है उसके अलावा किसी भी दुकान को खोलने की अनुमति नहीं है। नए आदेश के बाद शराब की दुकानें भी बंद रहेंगी।
शहर के कुछ ठेकेदारों ने पंजाब की तर्ज पर चंडीगढ़ में शराब के ठेके खोलने की इजाजत प्रशासन से मांगी थी, लेकिन उनकी मांग को प्रशासन ने खारिज कर दिया है। इसके अलावा शहर में हार्डवेयर की दुकानें खोलने को लेकर भी मांग की गई थी लेकिन उस पर भी प्रशासन ने अपनी सहमति नहीं दी है। कोरोना के बढ़ते मामलों की वजह से पंजाब ने राज्य में पाबंंदियां लगा दी थी। लेकिन, बाद में सरकार ने शराब ठेके खोलने की इजाजत दे दी। इसी तर्ज पर चंडीगढ़ में भी लोगों ने शराब के ठेके खोलने की मांग की थी, लेकिन प्रशासन ने बढ़ते कोरोना के कारण इस मांग को नहीं माना।
सभी छोटी-बड़ी मार्केट सात दिन बंद रहेंगी
चंडीगढ़ में 7 दिन सभी छोटी-बड़ी मार्केट बंद रहेगी। सिर्फ जरूरी चीजों की दुकानें ही खुलेंगी। जैसे किराना स्टोर, मेडिकल स्टोर आदि। प्राइवेट ऑफिस को यह सुनिश्चित करना होगा कि उनका स्टाफ घर से काम करे। ऑफिस में स्टाफ नहीं आएगा। सिनेमा हॉल, जिम, स्पा, बार, स्विमिंग पूल, कोचिंग सेंटर बंद ही रहेंगे। सभी स्पोर्ट्स कॉम्प्लेक्स बंद रहेंगे। ओलंपिक की तैयारी करने के लिए एथलीट्स को स्पोर्ट्स सेक्रेटरी विशेष मंजूरी दे सकता है।
सामाजिक, धार्मिक, खेल और राजनीतिक कार्यक्रम पर पूरी तरह रोक रहेगी। रिक्रूटमेंट एग्जाम स्थगित कर दिए गए हैं। यूपीएससी जैसी परीक्षाओं को यूटी प्रशासन विशेष मंजूरी देगा। सभी हॉस्पिटल, नर्सिंग होम और स्वास्थ्य संबंधी सेवाएं जैसे टेस्टिंग लैबोरेटरी सामान्य दिनों की तरह काम करती रहेंगी। लेक, म्यूजियम, लाइब्रेरी, रॉक गार्डन, प्लाजा बंद ही रहेंगे।
ऑक्सीजन की जरूरत हो यहां फोन करें
यूटी प्रशासन की ओर से मेडिकल ऑक्सीजन के लिए एक हेल्प लाइन नंबर जारी किया गया है। यह नंबर सेक्टर-16 के हॉस्पिटल में 24 घंटे उपलब्ध रहेगा। जिसे भी ऑक्सीजन की जरूरत हो, वह 0172-2752063 पर कॉल कर सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn